CELEX: 32021R0251
Language: ro
Date: 2021-02-18 00:00:00
Title: Regulamentul (UE) 2021/251 al Consiliului din 18 februarie 2021 de modificare a Regulamentului (CE) nr. 314/2004 privind măsuri restrictive având în vedere situația din Zimbabwe

19.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 58/9
               
            
         REGULAMENTUL (UE) 2021/251 AL CONSILIULUI
         din 18 februarie 2021
         de modificare a Regulamentului (CE) nr. 314/2004 privind măsuri restrictive având în vedere situația din Zimbabwe
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2021/258 a Consiliului din 18 februarie 2021 de modificare a Deciziei 2011/101/PESC privind măsuri restrictive având în vedere situația din Zimbabwe (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (CE) nr. 314/2004 al Consiliului (2) pune în aplicare mai multe măsuri prevăzute în Decizia 2011/101/PESC a Consiliului (3), inclusiv înghețarea fondurilor și a resurselor economice ale anumitor persoane și entități având în vedere situația din Zimbabwe.
                  
               
                     (2)
                  
                  
                     La 18 februarie 2021, Consiliul a adoptat Decizia (PESC) 2021/258, prin care o persoană a fost eliminată și rubricile referitoare la două persoane au fost modificate pe lista persoanelor și a entităților cărora li se aplică măsurile restrictive astfel cum se prevede în anexele I și II la Decizia 2011/101/PESC.
                  
               
                     (3)
                  
                  
                     La 17 februarie 2021, prin Regulamentul de punere în aplicare (UE) 2021/253 al Comisiei (4), a fost modificată anexa III la Regulamentul (CE) nr. 314/2004 în consecință. Eliminarea unei persoane de pe lista persoanelor și entităților cărora li se aplică măsurile restrictive necesită, de asemenea, eliminarea persoanei din anexa IV la Regulamentul (CE) nr. 314/2004, în care figurează lista persoanelor și entităților în cazul cărora se suspendă aplicarea măsurilor restrictive în temeiul articolului 6 alineatul (4) din regulamentul respectiv.
                  
               
                     (4)
                  
                  
                     Anexa IV la Regulamentul (CE) nr. 314/2004 ar trebui modificată în mod corespunzător,
                  
               ADOPTĂ PREZENTUL REGULAMENT:
         
            Articolul 1
            Anexa IV la Regulamentul (CE) nr. 314/2004 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 februarie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  A se vedea pagina 51 din prezentul Jurnal Oficial.
         
            (2)  Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (JO L 55, 24.2.2004, p. 1).
         
            (3)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
         
            (4)  A se vedea pagina 15 din prezentul Jurnal Oficial.
      
      
         
            ANEXĂ
            În anexa IV la Regulamentul (CE) nr. 314/2004, următoarea rubrică se elimină:
            
                        „4.
                     
                     
                        Shiri, Perence (alias Bigboy) Samson Chikerema”.